Jan Miroslav Bakalář

Hiel Jan Miroslav Bakalář-Srbecký (1857 yulul 18 in Srbice nilü Kojetín - 1935 yanul 23 in Podvín-Kostel) äbinom padan romakatulik, lautan ä püban lautotas relik, märakonletan, slopan ä propagidan Volapüka in Tsyegän (ettimo nog dil Lösteräna). Äpübom i vobotis jäfüdik e gasedayegedis.

Ävisitom gümnadi in Kroměříž kaj Přereov. Poso änügolom seminari in Brno; ün 1884, ävedom padan. Äbinom kapulan in Křižanov, Jenešov e Bučovice, guvan in Bohuslavice ed ün 1887 ävedom julakategan in Břeclav.

Ya dü studüp okik äkonletom fabis, märis e kanitis netikis pro gased Tsyegänik: „Slavia“, ed äkeblünom vödabuke hiela Kott, ed i gasedes: „Hlas brněnský“ (Vög ela Brno), „Komenský“ (- „Dö literat bludik“, 1881), „Literární obzor“ (Horit literatik), „Světozor“ (Volasuemod), „Časopis muzejního spolku olomúckého“ (Gased Musedasoga di Olomouc) e r.

Äpübom gramati Volapüka in Tsyegänapük, äsi vödabuk Volapükik-Tsyegänapükik. Äkeblünom leigo gasedes Volapükik mödik in Wien, München, London, Torino e r.

 Lautots 
 1887. Slovníček řeči světové volapük. Dil volapücko-český a česko-volapücký. (Vödabukil valemapüka: Volapük.) Velké Meziříčí: J. F. Saska. (Pads 38.)
 1887. Mluvnice světomluvy Volapük. Dle „učebných listů“ Moriče Obhlídala a se svolenim jeho na jazuk český upravil J. ill. Bakalar. Vydání druhé. (Gramat valemapüka: Volapük. Ma „tidableds“ dokana: Moritz Obhlidal, e zepü om ätradutom ini Tsyegänapük: J. ill. Bakalar. Dabükot telid.) Velké Meziříčí: J. F. Saska. (Pads 26.)

 Literat 
 Haupenthal, Reinhard. 1982. Volapük-Bibliographie. Hildesheim, Zürich, New York: Georg Olms Verlag. (Päpüböl kobü dabükot nulik ela Volapük die Weltsprache ela Schleyer.)
 Kniele, Rupert. 1889. Das erste Jahrzehnt der Weltsprache Volapük. Verlag von A. Schoy, Buchhandlung, Ueberlingen a. B. (Dönu päpübon ün 1984 fa Reinhard Haupenthal, Saarbrücken: Editions Iltis.) (Vödem rigädik, ma dabükot balid).
 Spielmann, Sigmund. 1887. Volapük-Almanach für 1888, verfasst von Sigmund Spielmann. I. Jahrgang. Lekaled volapüka plo yel balmil jöltum jölsejöl, pelautöl fa Spielmann Sigmund. Yelüp balid. Leipzig: Mayer. (Vödem rigädik.)

Klad:Volapükans
Klad:Volapükans in Tsyegän
Klad:Moteds ün 1857
Klad:Deadams ün 1935